en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en en en el el el el el el en el el el el en el el el el el el el en el el el el el el en en el el en el en el el el el en en en el en en el en en en en en el en en en el el
Λίγες εβδομάδες απέμειναν για το NFL draft του 2021 και καθώς η free agency frenzy έχει περάσει, θεωρώ ότι είναι μια καλή στιγμή για να παραθέσω ορισμένες σκέψεις σχετικά με την κατάσταση στην οποία βρίσκονται οι Denver Broncos, τις πιθανές επιλογές τους στο Draft καθώς και την ερχόμενη σεζόν.
Μετά από αλλεπάλληλες losing seasons – η πρώτη φορά που οι Denver Broncos έχουν 2 τουλάχιστον συνεχόμενες losing seasons από τις σεζόν 1971 – 1972 (!) – στις τάξεις της ομάδας υπήρχε πριν την έναρξη της σεζόν του 2020 μια διάχυτη αισιοδοξία. Ο Drew Lock έδειξε αρκετά καλά στοιχεία στα λίγα παιχνίδια που αγωνίστηκε το 2019, ενώ στο draft του 2020 ο John Elway επέλεξε να στηρίξει την επίθεση της ομάδας και τον υποσχόμενο QB του: Jerry Jeudy, KJ Hamler, Lloyd Cushenberry, Albert Okweugbunam μεταξύ των επιλογών. Στην πορεία, η σεζόν αυτή εξελίχθηκε σε εφιάλτη και σε μια ουσιαστικά χαμένη χρονιά. Άπειροι τραυματισμοί βασικών παικτών, σε συνδυασμό με την κακή απόδοση του Drew Lock αλλά και συνολικά της επίθεσης οδήγησαν την ομάδα να τελειώσει με ρεκόρ 5 – 11 και το 9ο πικ στο επερχόμενο draft. O John Elway, μετά από 10 χρόνια ως General Manager της ομάδας, έδωσε τα ηνία στον George Paton. Οι πρώτες του κινήσεις στη free agency ήταν σωστές και προσεκτικές. Ας δούμε που βρίσκεται η κάθε επιμέρους ομάδα.
Μια από τις βασικές τρύπες της άμυνας την τελευταία σεζον ήταν η θέση του cornerback. O CB A.J Bouye, ο οποίος αποκτήθηκε από τους Jacksonville Jaguars για ένα 4th round pick, έπαιξε μόλις 7 παιχνίδια λόγω τραυματισμού, ενώ τον Δεκέμβριο τέθηκε σε διαθεσιμότητα από την λίγκα για τα επόμενα 6 παιχνίδια. Ως αποτέλεσμα, οι Denver Broncos τον άφησαν ελεύθερο, μια κίνηση που τους έσωσε αρκετά χρήματα από το Cap Space του 2021. Ένα ακόμα cap casualty, που έγινε εύκολο λόγω τραυματισμού, ήταν αυτό του Jurrell Casey. Με αυτές τις 2 κινήσεις εξοικονομήθηκαν συνολικά περίπου $20 εκατομμύρια.
Στη free agency, ο George Paton κινήθηκε δυναμικά για να ενισχύσει την άμυνα. Απέκτησε αρχικά τον CB Ronald Darby (τριετές συμβόλαιο, $30 εκ. ), ο οποίος πέρυσι έπαιξε αρκετά καλά με τους Washington Football Team. Το ερωτηματικό για τον Darby είναι το κατά πόσο μπορεί να μείνει υγιής καθώς η περυσινή ήταν η πρώτη χρονιά του από το 2015 που κατάφερε να παίξει και στα 16 παιχνίδια. Το κερασάκι στην τούρτα για τη θέση του CB ήρθε ωστόσο με την υπογραφή του Kyle Fuller με το που έγινε release από τους Chicago Bears. O 29χρονος cornerback θα πάρει $9.5 εκ. και θα συνυπάρξει ξανά στην ίδια ομάδα με τον Vic Fangio. Με τις κινήσεις αυτές οι CB για το 2021 είναι: Kyle Fuller, Bryce Callahan, Ronald Darby, Michael Ojemudia. Καθόλου άσχημα!
Οι κινήσεις στην άμυνα συνεχίστηκαν όμως καθώς υπήρχαν αρκετά ανοιχτά μέτωπα με παίκτες που ήταν ήδη στο roster. Ο DL Shelby Harris, ο οποίος είχε εξαιρετική σεζόν πέρυσι, υπέγραψε νέο 3ετές συμβόλαιο έναντι $27 εκ. Ο Justin Simmons, ένας από τους καλύτερους safeties της λίγκας, αρχικά έγινε franchise tagged, ωστόσο στη συνέχεια οι διαπραγματεύσεις για πολυετές συμβόλαιο είχαν αίσιο τέλος και έτσι θα μείνει στην ομάδα για τα επόμενα 4 χρόνια και θα εισπράξει συνολικά $61 εκατομμύρια. Δίπλα του επέστρεψε για έναν ακόμα χρόνο ο Kareem Jackson. Το τελευταίο ανοιχτό μέτωπο – και ίσως το πιο σύνθετο- ήταν αυτό του Von Miller. Έχασε ολόκληρη την περυσινή σεζόν με τραυματισμό ενώ τα χρήματα που δικαιούται για την επόμενη σεζόν είναι πολλά ($17.5 εκ). Η ομάδα επέλεξε να τον κρατήσει και για το 2021. Η κίνηση αυτή θεωρώ πως είναι η σωστή, γιατί πρόκειται για τη σημαία της ομάδας, ενώ είναι ένας παίκτης που αν μείνει υγιής έχει σταθερά υψηλή απόδοση.
Ο Tom McMahon θα επιστρέψει ως coordinator, μια κίνηση που ξένισε αρκετούς καθώς πέρυσι οι special teams είχαν αρκετά μέτρια απόδοση και επέτρεψαν αρκετά μεγάλα plays στους αντιπάλους. Η ελπίδα είναι φέτος να παρουσιαστεί πιο σοβαρή η ομάδα αλλιώς αυτή θα είναι και η τελευταία σεζόν του McMahon στη θέση αυτή. O Brandon McManus υπέγραψε 4ετές συμβόλαιο το 2020 και δεν πάει πουθένα για το εγγύς μέλλον.
Το receiving core της ομάδας καθώς και οι tight ends, στα χαρτιά, είναι εξαιρετικοί. Θα επιστρέψει ο Courtland Sutton, οι Jerry Jeudy και KJ Hamler έδειξαν καλά στοιχεία στη rookie χρονιά τους, ενώ ο Tim Patrick εξελίχθηκε σε λίρα εκατό. Στους TE, o Noah Fant είναι σταθερά καλός αν και συχνά πυκνά αντιμετωπίζει κάποιους μικροτραυματισμούς που τον κρατάνε λίγο πίσω και ο Albert Okwuegbunam φάνηκε πως μπορεί να βοηθήσει πολύ. Η offensive line με προπονητή τον Mike Munchak ξεκίνησε μέτρια ωστόσο στην πορεία έκανε βήματα προς την σωστή κατεύθυνση. Ο Garett Bolles από εκεί που ήταν το μαύρο πρόβατο για όλους τους οπαδούς των Broncos, είχε μια τρομερή αλλαγή προς το καλύτερο, μείωσε τα penalties, εξελίχθηκε σε έναν από τα καλύτερα left tackles στο NFL και δικαίως ανταμοίφθηκε με νέο πολυετές συμβόλαιο μεσούσης της σεζόν. Το μεγάλο πρόβλημα στην offensive line ήταν στη θέση του right tackle. Εκεί είχε αποκτηθεί ο Ju’Wan James ο οποίος ωστόσο δεν έπαιξε καθόλου την προηγούμενη σεζόν. Ο ίδιος δηλώνει πως φέτος η ομάδα μπορεί να τον υπολογίζει κανονικά. Εάν αυτό συμβει τότε θα είναι μια πολύ δυνατή εσωτερική προσθήκη στην offensive line.
Στους running backs, οι Broncos άφησαν ελεύθερο τον Philip Lindsay και στη θέση του υπέγραψαν τον Mike Boone που ήταν στους Minnesota Vikings.
Τα πάντα φέτος για το πώς θα αποδώσει η επίθεση εξαρτώνται από τον Drew Lock καθώς και το πώς θα καταφέρει μέσω του κατάλληλου επιθετικού πλάνου να ξεκλειδώσει τις δυνατότητες του ο OC Pat Shurmur. Πέρυσι ήταν από τους χειρότερους quarterbacks της λίγκας, όπως φαίνεται και στα παρακάτω στατιστικά:
16 touchdowns (tied για εικοστός)
15 interceptions (tied για πρώτος)
57.3% completion (τελευταίος από 35 υποψήφιους)
2933 yards (εικοστός πρώτος)
Έχει πάρα πολλά όπλα στη διάθεση του, μια OL που λογικά θα είναι επίσης αρκετά βελτιωμένη, οπότε δεν υπάρχει φέτος καμία δικαιολογία για αυτόν και τον Shurmur. Εάν η επίθεση δεν είναι εμφανώς βελτιωμένη, τότε οι Broncos θα ψάξουν για νέο OC και νέο franchise quarterback.
Όλα τα παραπάνω με την υπόθεση ότι δε θα κάνουν κάποιο blockbuster trade για να επιλέξουν ήδη από φέτος τον αντικαταστάτη του. Με βάση τις φήμες, στην free agency ο George Paton δοκίμασε να φέρει τον Matthew Stafford στην ομάδα ωστόσο τελικά δεν τα κατάφερε. Θεωρώ απόλυτα λογική την κίνηση που δοκίμασε καθώς ο Stafford είναι ένας proven QB με αρκετά χρόνια μπροστά του. Από την άλλη ο άλλος proven QB που φαινομενικά είναι διαθέσιμος, και μιλάμε για τον Deshaun Watson, θα αργήσει να ξεμπερδέψει (αν ξεμπερδέψει) με όλες τις κατηγορίες που αντιμετωπίζει. Οπότε θεωρώ απίθανο να γίνει κίνηση για εκείνον πριν το draft.
Ας εξετάσουμε πως είναι πιθανόν να κινηθούν οι Denver Broncos με το 9ο πικ που έχουν στη διάθεση τους. Συνήθως οι ομάδες με ένα τέτοιο πικ επιλέγουν τον καλύτερο διαθέσιμο παίκτη. Εάν αυτός συνδυάζεται με ανάγκη της ομάδας τότε ακόμα καλύτερα. Πλέον, έχοντας καλύψει τη θέση του CΒ μέσω της free agency οι Broncos θεωρώ πως είναι απίθανο να επιλέξουν στο 9 ένα από τα top cornerback prospects (Patrick Surtain II, Caleb Farley) που θα ήταν ελαφρώς reach.
Σχετικά με την πιθανότητα να επιλεγεί quarterback ας αναλύσουμε τα δεδομένα. Οι San Francisco 49ers έκαναν trade up με τους Miami Dolphins στο pick 3, ενώ οι New York Jets έκαναν trade τον Sam Darnold στους Carolina Panthers. Είναι σχεδόν σίγουρο ότι στις θέσεις 1 – 3 θα επιλεχθούν quarterbacks. Οι Trevor Lawrence και Zach Wilson φαίνεται να έχουν κλειδώσει στις θέσεις 1 και 2, αντίστοιχα. Οπότε μένουν οι Justin Fields, Trey Lance και Mac Jones και ένας από αυτούς θα καταλήξει στους 49ers. O George Paton ήταν παρών στις pro-days των Fields και Lance, ενώ επέλεξε να μην παραστεί στην pro-day του Jones. Με βάση διάφορα reports που έχω ακούσει, δεν υπάρχει ιδιαίτερο ενδιαφέρον για τον Mac Jones.
Η περίπτωση του trade up στο νο.4 φαντάζει απίθανη κατά τη γνώμη μου, διότι θα έπρεπε να δώσουν αρκετά μελλοντικά draft picks χωρίς να γνωρίζουν καν ποιόν θα επιλέξουν οι San Francisco 49ers.
Εάν είτε ο Justin Fields είτε ο Trey Lance πέσουν στο 9 τότε σίγουρα θα το σκεφτούν σοβαρά, και εάν έχουν αποφασίσει πως θα είναι μια αναβάθμιση συγκριτικά με τον Drew Lock τότε θα τραβήξουν την σκανδάλη. Ωστόσο δεν πρέπει να ξεχνάμε ότι και τα δύο αυτά prospects έρχονται με ερωτηματικά στο NFL.
Ως πιθανότερο σενάριο θεωρώ να κάνουν draft τον Micah Parsons στο 9, έναν LB με τρομερά αθλητικά προσόντα που θα μπορέσει άμεσα να βοηθήσει την ομάδα σε θέση που πονάει. Το ιδανικό σενάριο για εμένα θα ήταν να μείνει ένα από τα top QB prospects στο νο.9 και να βρεθεί μια ομάδα που χρειάζεται quarterback (πχ Patriots, WFT, Bears) να κάνει το trade. Με αυτό τον τρόπο θα αποκτούσαν σίγουρα ένα extra pick πρώτου γύρου για την επόμενη χρονιά, ενώ θα έπαιρναν και ένα πολύ καλό prospect για να βοηθήσει την ομάδα, λογικά είτε στην offensive line είτε στην άμυνα (LB, CB). Κάποιος quarterback για competition στον Drew Lock θα μπορούσε να αποκτηθεί σε επόμενο γύρο (βλέπε Kellen Mond, Kyle Trask). Με αυτό τον τρόπο το 2021 θα ήταν και η make or break χρονιά για τον Drew Lock και το coaching staff. Εάν αποτύχουν, τότε του χρόνου ο νέος head coach θα είχε το extra draft capital να κάνει μια κίνηση στο draft για να αποκτήσει τον franchise quarterback που θα θέλει.
Λίγες ημέρες έχουν μείνει οπότε σύντομα θα μάθουμε αν κάποιο από τα σενάρια γίνει πραγματικότητα.
Previous Post Οι Κορυφαίοι 32 του Draft 2021
Next Post NFL Draft 2021: Βαθμολογίες AFC
About The Author: To Theio Tragi
Οπαδός των Denver Broncos από το 2012. Ξεκίνησε να παρακολουθεί φανατικά NFL κατά τύχη, καθώς οι συνάδελφοι του στην Αγγλία τον βάλανε σε μια fantasy football league. Γεννημένος στην Αθήνα, όπου πλέον ζεί μόνιμα, έχει περάσει αρκετά χρόνια στα Χανιά και στο Λονδίνο. Λάτρης των rock/metal συναυλιών, ενώ έχει δοκιμάσει την τύχη του σε κάθε είδους άθλημα. Οι κακές γλώσσες λένε ότι επιδίδεται σε voodoo rituals στο Fantasy Football.